РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  17

от заседание на Комисия ”Професионална квалификация, информационни технологии и статистика” на ВСС,
проведено на 22.04.2014 г.

Днес, 22.04.2014 г. /вторник/ от 11.30 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева
Галина Карагьозова
Даниела Костова
Михаил Кожарев – отсъства 

На заседанието присъстваха експертните сътрудници към комисията: Валери Михайлов – директор дирекция „Информационни системи” АВСС, Светослав Неделчев –  главен експерт дирекция „Информационни системи” при АВСС и Мая Атанасова - главен експерт-юрисконсулт дирекция „Правна”.

1. ОТНОСНО: Писмо от Министерство на правосъдието въз основа на решение на ВСС относно създаване на работна група за изготвяне на правила за пряк избор на членове на ВСС от квотата на съдебната власт чрез гласуване по електронен път.
В писмото министърът на правосъдието предлага работната група да се създаде към ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Предлага в състава на работната група за изготвяне на правила за пряк избор на членове на Висшия съдебен съвет от квотата на съдебната власт чрез гласуване по електронен път да участват:
- Румен Георгиев – член на ВСС;
- Юлия Ковачева – член на ВСС;
- Деница Вълкова – съдия в Апелативен съд гр. Бургас;
- служителите от дирекция „ИС” при АВСС
1.2. Предлага на Комисията по правни въпроси да определи представител/и за участие в работната група.

2. ОТНОСНО: Писмо от председателя на Окръжен съд гр. Хасково с искане за закупуване на сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Окръжен съд гр. Хасково за закупуване на сървър да се включи в обобщената таблица за необходимата компютърна техника по постъпили искания от съдилищата, разгледана по протокол № 16/15.05.2014 г..

3.ОТНОСНО: Решение на комисия „Бюджет и финанси” на ВСС от протокол № 16/09.04.2014 г. относно разходи за абонаментно обслужване на СУСД.
Поисканите финансови средства за сключване на договори за абонаментна поддръжка на Системата за управление на съдебните дела (СУСД) от съдилищата, които използват тази система, са в размера на договорената сума за поддръжка на СУСД по протокол 45/24.11.2010 г. на КПКИТС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Предлага на комисия „Бюджет и финанси” на ВСС на свое заседание да поканят председателя на Софийски окръжен съд и директора на  дирекция „Информационни системи” при АВСС за решаване на проблема по абонаментното обслужване на Системата за управление на съдебните дела (СУСД).

4. ОТНОСНО: Искане от председателя на Административен съд София-област за осигуряване на софтуерни лицензи.
ВСС не разполага със свободни софтуерни  лицензи.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Възлага на експертите от дирекция „ИС” да проведат среща с IT-експерти на ВАС за обсъждане на  възможностите за осигуряване на софтуерни лицензи за административните съдилища.

5. ОТНОСНО: Писмо от административния ръководител на Специализирана прокуратура относно констатирани случаи на отклонения в програмния продукт за случайно разпределение на преписки и дела Law Choice.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Да се извърши проверка в Специализирана прокуратура във връзка с констатирани случаи на отклонения в програмния продукт за случайно разпределение на преписки и дела Law Choice, от комисия в състав:
- Румен Георгиев – член на ВСС и председател на КПКИТС
- Валери Михайлов – директор дирекция „ИС” при АВСС
- Светослав Неделчев - главен експерт дирекция „Информационни системи” при АВСС.

6. ОТНОСНО: Писмо от Български хелзинкски комитет с молба за съдействие по проекта на ЕК „Утвърждаване на защитата на правото на жилище – превенция на бездомността в контекста на извеждане от жилището (VT/2013/056). /получено по ел.-поща/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Възлага на Румен Митев – главен експерт съдебна статистика при АВСС да уведоми Български хелзинкски комите, че ВСС не разполага с исканата информация.

7. ОТНОСНО: Годишен отчетен доклад за дейността на Националното бюро за правна помощ /НБПП/ за 2013 г.
Приложение: Извлечение от протокол № 14/07.04.2014 г. от заседанието на Комисия по правни въпроси на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение Годишен отчетен доклад за дейността на Националното бюро за правна помощ /НБПП/ за 2013 г.

8. ОТНОСНО: Доклад от Румен Митев – главен експерт съдебна статистика при АВСС относно изучаване на причините за отрицателния ръст на чуждестранните инвестиции в България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	8.1. Да се изискат от председателите на административните съдилище в гр. Добрич, Кърджали, Кюстендил, Пазарджик, Перник и Сливен данни за водените данъчни дела със страна чужди търговски дружества или техни клонове в страната за периода 2010 г. - 2013 г.
	8.2. Да се изискат от председателя на Окръжен съд гр. Кюстендил данни за водените търговски дела със страна чужди търговски дружества или техни клонове в страната, както и производствата по несъстоятелност със страна чужди търговски дружества или техни клонове в страната за периода 2010 - 2013 г.

9. ОТНОСНО: Становище  от Даниела Костова – член на ВСС за готвените изменения в Наредба №8 за функциите и организацията на дейността на бюрата за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение становището от Даниела Костова – член на ВСС относно готвените изменения в Наредба №8 за функциите и организацията на дейността на бюрата за съдимост.
9.2. Упълномощава Юлия Ковачева - член на ВСС да внесе становището на Даниела Костова в работната група за подготовка на предложение за изменение в Наредба №8.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ
Директор дирекция 
„Информационни системи” АВСС:
Валери Михайлов........................

Главен експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................